As the Love Continues
As the Love Continues – dešimtasis škotų postroko grupės „Mogwai“ studijinis albumas, išleistas 2021 m. vasario 19 d. Albumas išleistas praėjus lygiai 25–eriems metams nuo debiutinio grupės singlo „Tuner/Lower“ išleidimo. Jam pristatyti išleistas singlas „Dry Fantasy“, o likus savaitei iki albumo išleidimo – koncertinis įrašas, kuriame grupė gyvai atliko visą naująjį įrašą. Albumas susilaukė kritikų pripažinimo ir buvo komerciškai sėkmingas, debiutuojant pirmojoje Jungtinės Karalystės albumų reitingo vietoje ir taip tampant pirmuoju grupės įrašu, pasiekusiu šią viršūnę. „As the Love Continues“ buvo nominuotas „Mercury Prize“ apdovanojimui,, taip pat laimėjo metų škotiško albumo apdovanojimą.